1. sz. melléklet a    /2014. sz. Képv. test. határozatához

ALAPÍTÓ OKIRATOT MÓDOSÍTÓ OKIRAT 

Petőfi Szülőház és Emlékmúzeum a Kiskőrös Város Önkormányzat Képviselő-testülete által 2012. április 25. napján kiadott, 58/2012. számú képviselő-testületi határozattal elfogadott alapító okiratát az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. Korm. rendelet 5. § (1)-(2) bekezdése szerinti tartalommal az alábbiak szerint módosítja: 

Az alapító okirat „Neve” az alábbiak szerint módosul:
Régi: Neve: Petőfi Szülőház és Emlékmúzeum
Új: 1. Megnevezése: Petőfi Szülőház és Emlékmúzeum
Székhelye az alábbiak szerint módosul:
Régi:  Székhelye: 6200 Kiskőrös, Petőfi Sándor tér 5.
Új: 2. Székhelye: 6200 Kiskőrös, Petőfi Sándor tér 5.
Az alapító okirat Telephely címe, megnevezése az alábbiak szerint módosul:
Régi: Telephely címe, megnevezése:  1. Szlovák Tájház      


                                                          6200 Kiskőrös, Szent István u. 23. 


                                                         2. Raktár és irodaépület
                                                                 6200 Kiskőrös, Luther tér 1.


Új: 3. Telephely címe, megnevezése:  1. Szlovák Tájház      


                                                            6200 Kiskőrös, Szent István u. 23. 


                                                         2. Raktár és irodaépület
                                                                  6200 Kiskőrös, Luther tér 1.
Az alapító okirat „Jogszabályban meghatározott közfeladata” az alábbiak szerint módosul:
Régi: Jogszabályban meghatározott közfeladata:
        A muzeális intézményekről, a nyilvános könyvtári ellátásokról és közművelődésről szóló
        1997. évi CXL. törvény alapján múzeumi tevékenység ellátása.
Új: 4. Közfeladata:
      A muzeális intézményekről, a nyilvános könyvtári ellátásokról és közművelődésről szóló   
      1997. évi CXL. törvény alapján múzeumi tevékenység ellátása.

Az alapító okirat „Alaptevékenysége” az alábbiak szerint módosul:
Régi: Alaptevékenysége:
Szakágazat száma és megnevezése
910200 Múzeumi tevékenység
Új: 5. Szakmai alaptevékenysége:
     A muzeális intézményekről, a nyilvános könyvtári ellátásról és a közművelődésről szóló
    1997. évi CXL. törvény 37/A. §, 42. §, 46.§-a alapján gondoskodik a kulturális javak 
    meghatározott anyagának folyamatos gyűjtéséről, nyilvántartásáról, megőrzéséről, és 
    állományvédelméről,tudományos feldolgozásáról és publikálásáról, kutathatóságáról
    valamint kiállításokon és más módon történő bemutatásáról, közművelődési és  
    közgyűjteményi feladatok ellátásáról. 

Az alapító okiratba új elem kerül felvételre:

   6. Államháztartási szakágazati besorolása:
       910200 Múzeumi tevékenység
Szakfeladat száma és megnevezése az alábbiak szerint módosul:
Régi: Szakfeladat száma és megnevezése:

854231 Bölcsészettudományi képzési terület

a felsőoktatási intézmény hallgatójának alapfokozat megszerzésére felkészítő képzésével kapcsolatos bevételek és kiadások

854251 Bölcsészettudományi képzési terület

a felsőoktatási intézmény hallgatójának mesterfokozat megszerzésére felkészítő képzésével kapcsolatos bevételek és kiadások 

854281 Bölcsészettudományi képzési terület 

a felsőoktatási intézmény hallgatójának doktori képzésével kapcsolatos bevételek és kiadások 

910201 Múzeumi gyűjteményi tevékenység

a kulturális javak által alkotott gyűjtemények folyamatos gyarapítása, a gyűjteményi anyag elsődleges feldolgozása 

910202 Múzeumi tudományos feldolgozó és publikációs tevékenység

A gyűjteményi munka megalapozottságát szolgáló tudományos kutató és feldolgozó-rendszerező tevékenysége, továbbá az így született eredmények írásos, képi vagy hangzó, hagyományos vagy elektronikus formában történő közzététel (beleértve a kiállítási katalógusokat és vezetőket is); szakértői tevékenység; tudományos konferenciákon való részvétel, illetve konferenciák szervezése; a külső kutatóknak nyújtott hagyományos vagy elektronikus szolgáltatások (beleértve az esetleges másolatkészítést is); szakmai adatbázisok építése 

910203 Múzeumi kiállítási tevékenység

a kulturális javakra alapozott hazai vagy külföldi állandó, időszakos vagy vándorkiállítások, tárlatok szervezése, rendezése 

910204 Múzeumi közművelődési, közönségkapcsolati tevékenység

a kiállításokhoz vagy az intézményhez kapcsolódó bármely, külső érdeklődőket bevonó tevékenységforma, valamint múzeumpedagógiai munkafüzetek, kiadványok megjelentetése; illetve az intézmény PR- és marketing-tevékenysége, médiakapcsolati és propagandamunka 

      890441 Rövid időtartamú közfoglalkoztatás
- bérpótló juttatásra jogosult személy 2-4 hónap időtartamra szóló, határozott idejű munkaviszony keretében, napi négy órás munkaidőben történő - külön kormányrendelet alapján szervezett - foglalkoztatásával kapcsolatos bevételek és kiadások

890442 Foglalkoztatást helyettesítő támogatásra jogosultak hosszabb időtartamú közfoglalkoztatása
- bérpótló juttatásra jogosult személy 2-12 hónap időtartamra szóló, határozott idejű munkaviszony keretében, napi 6-8 órás munkaidőben történő - külön kormányrendelet alapján szervezett - foglalkoztatásával kapcsolatos bevételek és kiadások

      890443 Egyéb közfoglalkoztatás
- hosszabb időtartamú közfoglalkoztatás támogatása, vagy országos közfoglalkoztatási program támogatása keretében - külön kormányrendelet alapján szervezett -, a bérpótló juttatásra nem jogosultak legfeljebb 12 hónapig történő foglalkoztatásával kapcsolatos bevételek és kiadások

Új: 7.  Szakmai alaptevékenységek kormányzati funkció szerinti megjelölése:
	
	


082061 Múzeumi gyűjteményi tevékenység
- a kulturális javak - ide nem értve a könyvtári és levéltári dokumentumokat - által alkotott gyűjtemények folyamatos gyarapításával - beleértve a próba-, megelőző és mentő feltárást, valamint a gyűjteménybe kerülő kulturális javak tervszerű feltárását és gyűjtését -, 

- a gyűjteményi anyag elsődleges feldolgozásával (meghatározása, hitelesítése, szabályos nyilvántartásba vétele), rendezésével, gondozásával, raktári megőrzésével, megelőző állagvédelmével és aktív restaurálásával, konzerválásával (preparálás), revíziójával, a műtárgyak mozgatásával, kölcsönzésével és visszasorolásával összefüggő feladatok ellátása.

082062    Múzeumi tudományos feldolgozó és publikációs tevékenység
- a múzeumi gyűjteményi, kiállítási, tudományos feldolgozó és publikációs, valamint múzeumi közművelődési és közönségkapcsolati tevékenységekkel összefüggő feladatok ellátása.

082063    Múzeumi kiállítási tevékenység
- a kulturális javakra alapozott hazai vagy külföldi állandó, időszakos vagy vándorkiállítások, tárlatok szervezésével, rendezésével (beleértve a tudományos előkészítést, tématerv-, illetve forgatókönyvírást és -bírálatot), továbbá a kiállítások rendezését és bemutatását közvetlenül szolgáló grafikai-tervezési, installálási, ügyeletesi tevékenységekkel összefüggő feladatok ellátása.
082064    Múzeumi közművelődési, közönségkapcsolati tevékenység
- a kiállításokhoz vagy az intézményhez kapcsolódó bármely, külső érdeklődőket bevonó tevékenységformával, valamint múzeumpedagógiai munkafüzetek, kiadványok megjelentetésével; illetve 

- az intézmény PR- és marketing-tevékenységével, médiakapcsolati és propagandamunkájával (beleértve a plakátok, meghívók, kiállítási leporellók, szórólapok, tárgymásolatok és ajándéktárgyak, az intézményről szóló kazetták, CD-k, DVD-k készítését és terjesztését) összefüggő feladatok ellátása.

041231    Rövid időtartamú közfoglalkoztatás
- a közfoglalkoztatáshoz nyújtható támogatásokról szóló 375/2010. (XII. 31.) Korm. rendelet 3. §-a alapján FHT-ra jogosult személy, vagy rehabilitációs ellátásban részesülő személy legfeljebb 4 hónap időtartamra szóló, határozott idejű közfoglalkoztatási jogviszony keretében, napi 4 órás munkaidőben történő foglalkoztatásával összefüggő feladatok ellátása, kifizetések teljesítése.

041233    Hosszabb időtartamú közfoglalkoztatás
- a közfoglalkoztatáshoz nyújtható támogatásokról szóló 375/2010. (XII. 31.) Korm. rendelet 4. §-a alapján FHT-ra jogosult személy, a munkaügyi kirendeltség által közvetített álláskereső, vagy rehabilitációs ellátásban részesülő személy legfeljebb 11 hónap időtartamra szóló, határozott idejű közfoglalkoztatási jogviszony keretében, napi 6-8 órás munkaidőben történő foglalkoztatásával összefüggő feladatok ellátása, kifizetések teljesítése.
Működési köre az alábbiak szerint módosul:
Régi:  Működési köre: Kiskőrös Városban az alapító okiratban 

                                        meghatározott feladatok ellátása
Új:  8. Illetékessége, működési köre: Kiskőrös Városban az alapító okiratban 

                                                               meghatározott feladatok ellátása
Alapító jogokkal felruházott irányító szerv neve, székhelye az alábbiak szerint módosul:
Régi: Alapítói jogokkal felruházott irányító szerv neve, székhelye:

          Kiskőrös Város Képviselő-testülete

          6200. Kiskőrös, Petőfi Sándor tér 1.

Új: 9. Alapítói jogokkal felruházott irányító szerv megnevezése, székhelye:

       Kiskőrös Város Önkormányzat Képviselő-testülete

       6200. Kiskőrös, Petőfi Sándor tér 1.

Szakmai felügyeleti szerve, címe az alábbiak szerint módosul:

Régi: Szakmai felügyeleti szerve, címe: Bács-Kiskun Megyei Múzeumi Szervezet

                                                                    6000. Kecskemét, Bethlen krt. 1.

Új: 10. Felügyeleti szerv megnevezése, székhelye: Emberi Erőforrások Minisztere

                                                                                   1054. Budapest, Akadémia u. 3.
A költségvetési szerv gazdálkodási besorolása törlésre kerül.
Vezetőjének (vezető szerve, testülete tagjainak) kinevezési, megbízási, választási rendje az alábbiak szerint módosul:
Régi: Vezetőjének (vezető szerve, testülete tagjainak) kinevezési, megbízási, választási   

          rendje: 
Vezetője az igazgató, akit a Képviselő-testület – pályázat alapján – határozott időre bíz meg. Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik.
Új: 11. Vezetőjének megbízási rendje:

Vezetője az igazgató, akit a Képviselő-testület – pályázat alapján – határozott időre bíz meg. Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik.
Foglalkoztatottjaira vonatkozó foglalkoztatási jogviszony(ok) megjelölése az alábbiak szerint módosul:

Régi: Foglalkoztatottjaira vonatkozó foglalkoztatási jogviszony(ok) megjelölése: 


 A munka törvénykönyvéről szóló 1992. évi XXII. törvény 


 A közalkalmazottak jogállásáról szóló 1992. évi XXXIII. törvény 


 A polgári törvénykönyvről szóló 1959. évi IV. törvény 

Új: 12. Foglalkoztatottjaira vonatkozó foglalkoztatási jogviszonyok megjelölése:

          A munka törvénykönyvéről szóló 2012. évi I. törvény 


 A közalkalmazottak jogállásáról szóló 1992. évi XXXIII. törvény 


 A polgári törvénykönyvről szóló 2013. évi V. törvény
Az alapító okirat 13. pontja „Gazdálkodási feladatokat ellátó önállóan működő és gazdálkodó szerv megjelölése” törlésre kerül.
Az alapító okirat további rendelkezései változatlanul hatályban maradnak. 

A 2012. április 25. napján kiadott alapító okirat záradéka helyébe az alábbi szöveg lép:

Záradék 
Jelen alapító okirat 2014. október 9. napon lép hatályba, ezzel egyidejűleg a Petőfi Szülőház és Emlékmúzeum 2012. április 25. napján kelt 58/2012. számú képviselő-testületi határozattal elfogadott egységes szerkezetű alapító okirata hatályát veszti. 

Az alapító okiratot Kiskőrös Város Önkormányzat Képviselő-testülete      /2014. számú határozatával hagyta jóvá. 

Az alapító okiratot módosító okirat 2014. október 9. napján lép hatályba. 

Az alapító okiratot módosító okiratot Kiskőrös Város Önkormányzat Képviselő-testülete   
         /2014. számú határozatával hagyta jóvá. 

Kiskőrös, 2014. október 9.
P.H.

                        Domonyi László 

Dr. Turán Csaba

        Polgármester 

        jegyző

